Държавен вестник, бр. 73, 2006 г., стр. 9

Б Р О Й  73
Д Ъ Р Ж А В Е Н   В Е С Т Н И К
С Т Р .  9
1. Софийския градски съд по общия исков ред;
2. Патентното ведомство по реда на чл. 50б.
Производство за определяне общоизвестност
на марка или на марка, ползваща се с извест-
ност на територията на Република България,
в Патентното ведомство
Чл. 50б. (1) Определянето на общоизвестност
на марка или на марка, ползваща се с извест-
ност, се извършва по искане на притежателя на
марката при заплащане на съответна такса и
представяне на писмени доказателства.
(2) Председателят на Патентното ведомст-
во взема решение по искането въз основа на
становище на назначена от него комисия.
(3) Марка, която съгласно ал. 2 е опреде-
лена като общоизвестна или ползваща се с
известност, се публикува в Официалния бю-
летин на Патентното ведомство и се вписва в
регистъра по чл. 5а.
(4) Марка, определена като общоизвестна
или ползваща се с известност по чл. 50а, ал. 2,
т. 1, не се публикува в Официалния бюлетин на
Патентното ведомство, не се вписва в регистъ-
ра по чл. 5а и не може да бъде противопоставе-
на на трети лица.
(5) Решението за определяне на марка като
общоизвестна или ползваща се с известност
може да се обжалва пред Софийския градски
съд по реда на Административнопроцесуалния
кодекс от всяко трето лице в едномесечен срок
от публикацията.
(6) Отказът за определяне на марката като
общоизвестна или ползваща се с известност може
да се обжалва пред Софийския градски съд по
реда на Административнопроцесуалния кодекс.
(7) Редът и начинът за определяне в Патен-
тното ведомство на марка като общоизвестна и
марка, ползваща се с известност на територия-
та на Република България, се определят с на-
редба, приета от Министерския съвет.”
§ 12. След чл. 72 се създава глава четвърта
“а” с чл. 72а—72д:
“ Г л а в а  ч е т в ъ р т а  “ а ”
МАРКА НА ОБЩНОСТТА
Регистрация и действие на марката
на Общността
Чл. 72а. (1) Марката на Общността е мар-
ка, която е регистрирана във Ведомството за
хармонизация на вътрешния пазар (търгов-
ски марки и дизайн) при условията и по реда
на Регламент 40/94/ЕС на Съвета за търгов-
ската марка на Общността, наричан по-ната-
тък “Регламент”.
(2) Марката на Общността има действие на
територията на Република България и прите-
жателят є се ползва с правата по този закон.
(3) Марката на Общността се смята за по-
ранна марка по смисъла на чл. 12, ал. 2.
(4) Патентното ведомство на Република
България е централно ведомство по индустри-
ална собственост по смисъла на Регламента.
(5) Председателят на Патентното ведомст-
во издава сертификат за вписването на пред-
ставители по индустриална собственост пред
Ведомството за хармонизация на вътрешния
пазар (търговски марки и дизайн) и предприе-
ма необходимите действия за това съгласно
изискванията на Регламента.
Заявка за марка на Общността
Чл. 72б. (1) Заявката за марка на Общността
трябва да отговаря на изискванията на чл. 26 от
Регламента.
(2) Заявката за марка на Общността се пода-
ва директно във Ведомството за хармонизация
на вътрешния пазар (търговски марки и дизайн)
или чрез Патентното ведомство.
(3) Когато заявката е подадена чрез Патен-
тното ведомство, тя трябва да е придружена с
документ за платена такса за препращането є.
(4) Патентното ведомство поставя дата на
получаване и изпраща заявката на Ведомство-
то за хармонизация на вътрешния пазар (тър-
говски марки и дизайн) в двуседмичен срок от
получаването є.
Преобразуване на марка на Общността
в национална заявка
Чл. 72в. (1) Заявител или притежател на
марка на Общността може да поиска преобра-
зуване на заявката или на регистрацията в заяв-
ка за национална регистрация на марка в Ре-
публика България при условията на чл. 108—
110 от Регламента.
(2) Когато искането по ал. 1 бъде допуснато
от Ведомството за хармонизация на вътрешния
пазар (търговски марки и дизайн) и е изпрате-
но на Патентното ведомство, Патентното ве-
домство го разглежда по този закон, при усло-
вие че заявителят представи в двумесечен срок
от датата на получаване на съобщението за
допускане на преобразуването:
1. превод на документите на български език;
2. изображения на марката;
3. документ за платени такси за заявяване и
експертиза.
(3) За дата на подаване на заявката по ал. 1
се смята датата на подаване или приоритетната
дата на заявката за марка на Общността.
Защита на марката на Общността
Чл. 72г. (1) Гражданскоправната защита
при нарушение на правата върху марка на Об-
щността се осъществява по реда, предвиден в
Регламента.
(2) В случай че съгласно Регламента искове и
мерки, свързани със защитата на марка на Общ-
ността, се предявяват и искат в Република Бъл-
гария, прилага се българското законодателство,
доколкото в Регламента не е предвидено друго.
(3) Исковете по ал. 2 са подсъдни на Софий-
ския градски съд като първа инстанция и на
Софийския апелативен съд като втора инстан-
ция, които се явяват съдилища за марки на
Общността по смисъла на Регламента.